ྱི།
།ཞེས་ལན་གསུམ་བརྗོད་ནས་སེམས་ཅན་ཐམས་ཅད་བདེ་བ་རྒྱུ་དང་བཅས་པ་དང་
ཕྲད་པ་དང་། སྡུག་བསྔལ་རྒྱུ་དང་བཅས་པ་དང་བྲལ་བ་དང་། བདེ་བ་དམ་པ་དང་མི་
འབྲལ་བ་དང་། ཡིད་ཀུན་ནས་སྙོམས་པར་བསྒོམ་པ་ནི་བཏང་སྙོམས་ཏེ་བསོད་ནམས་
ཀྱི་ཚོགས་བསགས་པའོ། །དེ་ནས་ཕྱི་ནང་གི་ཆོས་ཐམས་ཅད་སྒྱུ་མ་ལྟར་དམིགས་ནས་
ཨོཾ་སྭ་བྷཱ་ཝ་ཤུདྡྷསརྦ་དྷརྨཿསྭ་བྷཱ་ཝ་ཤུདྷོ྅་ཧཾ།
ཞེས་པ་དང་སྒྱུ་མ་ཙམ་དུའང་མི་
དམིགས་པ་སྟོང་པ་ཉིད་བསྒོམས་ལ། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་
བརྗོད་པ་ནི་ཡེ་ཤེས་ཀྱི་ཚོགས་བསགས་པའོ། །དེ་ནས་སྟོང་པའི་ངང་ལས་པཾ་ལས་པདྨ་
རཾ་ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཤར་སྔོ། བྱང་ལྗང་། ནུབ་དམར། ལྷོ་སེར།
ལྟེ་བ་མཐིང་ནག་ལ་ཧཱུྃ་གིས་མཚན་པ་ལས་སྟེང་དང་ཤར་དུ་ཁྭ་གདོང་མ་གཉིས་དང་།
འོག་དང་ནུབ་ཏུ་ཁྱི་གདོང་མ་གཉིས་དང་བཅས་པའི་སྒོ་མཚམས་མ་རྣམས་ཤར་ནས་
རིམ་པ་དང་ཤར་ལྷོ་ནས་རིམ་པ་ལས་བཟློག་པའི་ཚུལ་གྱིས་ཕྱོགས་བཅུར་སྤྲོ་བར་
- 132 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བསམ། ངག་ཏུ་ཞལ་བཞི་པའི་སྔགས་ཀྱི་རྐང་པ་རེ་རེ་བརྗོད། ལུས་ཀྱིས་གཡོན་པའི་སེ་
གོལ་བརྡབས་པ་རྣམས་སྦྱར་ཞིང་། བགེགས་ཐམས་ཅད་བསྐྲད་པར་བསམ་མོ། །ཡང་ཧཱུྃ་
ལས་འོད་འཕྲོས་པས་རྡོ་རྗེའི་ས་གཞི་དང་། ར་བ་དང་དྲ་བ་དང་གུར་དང་། བླ་རེ་དང་
མདའི་དྲ་བ་དང་ཡེ་ཤེས་ཀྱི་མེ་འབར་བ་རྣམས་སུ་རིམ་པ་བཞིན་གྱུར་པར་བསམ་མོ།
།ལུས་ཀྱིས་གཡོན་པའི་སྡིགས་མཛུབ་ཕྱོགས་བཅུར་བསྐོར་ལ་སེ་གོལ་བརྡབ། ངག་ཏུ་ཨོཾ་
མེ་དི་ནཱི་བཛྲཱི་བྷ་ཝ་བནྡྷ་ཧཱུྃ་ཧཱུྃ་ཧཱུྃ་ཕཊ། ཨོྃ་བཛྲ་པྲཱ་ཀཱ་ར་ཧཱུྃ་བཾ་ཧཱུྃ། ཨོྃ་བཛྲ་པཉྫ་ར་ཧཱུྃ་ཡཾ་
ཧཱུྃ། ཨོྃ་བཛྲ་བི་ཏཱ་ན་ཧཱུྃ་ཁཾ་ཧཱུྃ། ཨོྃ་བཛྲ་ས་ར་ཛཱ་ལ་ཏྲཾ་སཾ་ཏྲཾ། ཨོཾ་བཛྲ་ཛ་ལ་ཨ་ན་ལཱརྐ་ཧཱུྃ་
རཾ་ཧཱུྃ། ཞེས་ལན་གསུམ་གསུམ་བརྗོད། དེ་ནས་ཧཱུྃ་ལས་རྡོ་རྗེ་ཕུར་བུའི་ཚོགས་སྤྲོས་པ་
ལག་པ་གཡས་པར་གཏད་དེ། རང་རང་དང་འདྲ་བའི་སྤྲུལ་པ་དུ་མ་དང་བཅས་པའི་
ཕོ་ཉ་རྣམས་སྤྲོས་པས་ཕྱོགས་སྐྱོང་བ་རྣམས་ཀྱིས་གཙོ་བྱས་པའི་བགེགས་རྣམས་བཀུག
དཀར་པོའི་ཕྱོགས་རྣམས་བྱང་ཆུབ་ཀྱི་ལམ་ལ་བཀོད། ནག་པོའི་ཕྱོགས་རྣམས་འོབས་
ཀྱི་ཕྱི་རོལ་གྱི་ཁ་ཁྱེར་ལ་གནས་པའི་སྤྱི་བོར་ཕུར་བུས་བཏབ་པར་བསྒོམ་ཞིང་། ཨོཾ་གྷ་གྷ་
གྲྭ་ཏ་ཡ་གྲཱ་ཏ་ཡ་སརྦ་དུཥྚཱན་ཕཊ། ཀཱི་ལ་ཡ་ཀཱི་ལ་ཡ་སརྦ་པཱ་པཾ་ཧཱུྃ་ཕཊ། བཛྲ་ཀཱི་ལ་ཡ་
བཛྲ་དྷ་ར་ཨཱ་ཛྙཱ་པ་ཡ་ཏི་སརྦ་བིགྷན་ཀཱ་ཡ་ཝཱཀ་ཙིཏྟ་བཛྲ་ཀཱི་ལ་ཡ་ཧཱུྃ་ཕཊ། ཅེས་བརྗོད་
དོ། །རྡོ་རྗེ་ཐོ་བས་བརྡུངས་ནས་རྡུལ་དུ་བརླག་པར་བསམ་ཞིང་། ཨོཾ་མུངྒ་ར་བཛྲ་ཀཱི་ལ་
ཡ་ཨཱ་ཀོ་ཊ་ཡ་ཧཱུྃ་ཕཊ། ཅེས་བརྗོད་པས་བགེགས་རྣམས་ཀྱི་སྡིག་པ་སྦྱངས་ནས་རྣམ་
ཤེས་མི་བསྐྱོད་པའི་ཞིང་དུ་སྐྱེས་པར་བསམ། སྲུང་བའི་འཁོར་ལོའོ། །དེའི་སྟེང་དུ་ཨེ་
ལས་ཆོས་ཀྱི་འབྱུང་གནས་གདེངས་ཁ་གྱེན་ལ་ཕྱོགས་པའི་ནང་དུ་ཡཾ་ལས་རླུང་། རཾ་
ལས་མེ། བཾ་ལས་ཆུ། ལཾ་ལས་སའི་དཀྱིལ་འཁོར་གྱི་སྟེང་དུ་སུཾ་ལས་རི་རབ། ཤར་ཤེལ། ལྷོ་
བཻཌཱུརྱ། ནུབ་པདྨ་རཱ་ག བྱང་གསེར་གྱི་རང་བཞིན། བང་རིམ་བཞི་པ་ལྕོག་བརྒྱད་དང་
- 133 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལྡན་པའི་སྟེང་དུ། པཽ་ལས་སྣ་ཚོགས་པདྨའི་ལྟེ་བར་རཾ་ལས་ཉི་མའི་སྟེང་དུ། ཨོཾ་ལས་
རྣམ་པར་སྣང་མཛད་ཀྱི་ཐུགས་ཀའི་ཨོཾ་ལས་འོད་འཕྲོས་པས་སངས་རྒྱས་ཀྱི་ཞིང་དག་
པར་བྱས། སླར་འདུས་ནས་ཡོངས་སུ་གྱུར་པ་ལས་གཞལ་ཡས་ཁང་པ་གྲུ་བཞི་སྒོ་བཞི་
པ། ནང་ནས་རིམ་པ་བཞིན་ནག་པོ། དཀར་པོ། སེར་པོ། དམར་པོ། ལྗང་གུའི་རྩིག་པ་ལྔ་
དང་ལྡན་པ། མདའ་ཡབ་དང་རིན་པོ་ཆེའི་ཤར་བུ་དང་བཅས་པ་ལས་དྲ་བ་དང་དྲ་བ་
ཕྱེད་པ་འཕྱང་བ།
རྩིག་པའི་འོག་འདོད་ཡོན་གྱི་སྣམ་བུའི་ཕྱོགས་རེ་རེར་ལྷ་མོ་བཞི་
བཞིས་མཆོད་རྫས་དུ་མ་འཛིན་པ་འཁོད་པ། སྒོའི་སྟེང་གི་ཐད་སོ་བཞིར་ཀ་བ་བཞི་
བཞིས་བཏེག་པའི་རྟ་བབས་བང་རིམ་བཞི་པའི་སྟེང་དུ་པདྨ་ལ་གནས་པའི་ཆོས་ཀྱི་
འཁོར་ལོ་དང་། རི་དྭགས་དང་གདུགས་དང་བཅས་པ་ནང་གི་ཕྱོགས་བཞིའི་ལྷ་སྣམ་
ཤར་སྔོ། བྱང་ལྗང་། ནུབ་དམར། ལྷོ་སེར་བ། མཚམས་བཞིར་བུམ་པ་གཉིས་གཉིས་ཏེ།
བུམ་པ་བརྒྱད་ཀྱིས་མཛེས་པར་བྱས་ཤིང་ཀ་བ་བརྒྱད་ཀྱིས་བཏེག་པའི་གདུང་མིག
མངས་རིས་སུ་བྲེས་པས་འདོད་ཡོན་གྱི་བར་ནོན་པ། དབུས་ཀྱི་ཕུབས་ནི་གོང་མ་གོང་
མས་ཕུབས་པའི་ཕྱིར་འོག་མ་འོག་མས་མ་ཕུབས་པའོ། །དེའི་ནང་དུ་མཆོད་རྟེན་ཟླུམ
པོ་བང་རིམ་བཞི་པ་ལྟ་བུའི་འཁོར་ལོ་རིམ་པ་བཞི་གནས་ཏེ། ཕྱི་རོལ་སྐུའི་འཁོར་ལོ
དཀར་པོ། འཁོར་ལོས་མཚན་པའི་ར་བ་དང་། ཀ་བ་དང་གདུང་དང་། ཐོག་ཕུབས་ཅན།
བར་མ་གསུང་གི་འཁོར་ལོ་དམར་པོ་པདྨས་མཚན་པའི་ར་བ་དང་། ཀ་བ་དང་གདུང་
དང་། ཐོག་ཕུབས་ཅན། ནང་མ་ཐུགས་ཀྱི་འཁོར་ལོ་སྔོན་པོ་རྡོ་རྗེས་མཚན་པའི་ར་བ་
དང་། ཀ་བ་དང་གདུང་དང་། ཐོག་ཕུབས་དང་བཅས་པ་ཐམས་ཅད་ཀྱང་རྩིབས་
བརྒྱད་པ་འོག་གཞིའི་ཁ་དོག་སྔོན་པོའོ། །ལྟེ་བ་བདེ་ཆེན་གྱི་འཁོར་ལོ་སྣ་ཚོགས་པདྨ་
འདབ་མ་བརྒྱད་པ་གྲི་གུག་གིས་མཚན་པའི་ར་བ་དང་། ཀ་བ་དང་གདུང་དང་། ཐོག་
- 134 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཕུབས་དང་བཅས་པ། དབུས་བྱུར་བུར་གྱུར་པའི་རྡོ་རྗེ་ཕྱེད་པའི་ཏོག་གིས་བརྒྱན་པ་སྟེ་
དྭངས་ཤིང་སྒྲིབ་པ་མེད་ལ་འོད་ཟེར་སྣ་ཚོགས་ཀུན་ཏུ་འཁྲུགས་པའོ། །ལྷའི་གནས་སུམ་
ཅུ་སོ་བདུན་དུ། ཉི་མ་དང་དབུས་སུ་འཇིགས་བྱེད་དང་། དུས་མཚན་དང་། སྒོ་
མཚམས་མ་རྣམས་ལ་རོའི་གདན་བསམ་མོ། །གཞལ་ཡས་ཁང་གི་ཕྱི་རོལ་དུ། ཤར་དུ་
གཏུམ་དྲག བྱང་དུ་ཚང་ཚིང་འཁྲིགས་པ། ནུབ་ཏུ་འུར་འུར་འབར་བ། ལྷོར་འཇིགས་སུ་
རུང་བ། མེར་ནགས་ཚལ་ཕུན་སུམ་ཚོགས་པ། སྲིན་པོར་མུན་པ་མི་བཟད་པ། རླུང་དུ་ཀི་
ལི་ཀི་ལིའི་སྒྲ་སྒྲོགས་པ། དབང་ལྡན་དུ་ཧ་ཧ་དགོད་པའི་དུར་ཁྲོད་དོ། །དེ་ཉིད་ཀྱི་རིམ་
པས་བརྒྱ་བྱིན། གནོད་སྦྱིན། ཆུ་ལྷ། གཤིན་རྗེ། མེ་ལྷ། སྲིན་པོ། རླུང་ལྷ། དབང་ལྡན་ཏེ།
ཕྱོགས་སྐྱོང་བརྒྱད། ཞིང་སྐྱོང་བརྒྱད། ཀླུ་ཆེན་པོ་བརྒྱད། སྤྲིན་ཆེན་པོ་བརྒྱད། ཆུ་ཆེན་པོ་
བརྒྱད། མེ་ཆེན་པོ་བརྒྱད། མཆོད་རྟེན་ཆེན་པོ་བརྒྱད། གྲུབ་པ་ཐོབ་པའི་དཔའ་བོ་དང་།
རྣལ་འབྱོར་མ་དང་། འདྲེ་དང་། སྲིན་པོ་དང་། མཁའ་འགྲོ་དང་། མཁའ་འགྲོ་མ་དང་།
རོ་དང་། རོ་ལངས་དང་། འབྱུང་པོ་དང་། ཤ་ཟ་དང་། ཅེ་སྤྱང་ལ་སོགས་པའི་ཚོགས་
ཀྱིས་ཡོངས་སུ་གང་བའི་དུར་ཁྲོད་ཀྱིས་བསྐོར་བར་བསམ་མོ། །དེ་ནས་གདན་རྣམས་ཀྱི་
སྟེང་དུ་ཨཱ་ལི་ཕྲག་གཉིས་གཉིས་ལས་ཟླ་བའི་དཀྱིལ་འཁོར་མེ་ལོང་ལྟ་བུའི་ཡེ་ཤེས་སུ་
མོས་པའི་སྟེང་དུ་ཡ་ར་ལ་ཝ་ཌ་ཌྷ་དང་བཅས་པའི་ཀཱ་ལི་ཕྲག་གཉིས་ལས་ཉི་མའི་
དཀྱིལ་འཁོར་མཉམ་པ་ཉིད་ཀྱི་ཡེ་ཤེས་སུ་བསམས་ནས། དབུས་ཀྱི་ཉི་ཟླ་ཁ་སྦྱོར་གྱི་
བར་དུ་བཾ་དམར་པོ་དང་། གཞན་རྣམས་ལ་རིམ་པ་བཞིན། ཎཱཾ་ལཱྀ་ཁཾ་རུཾ། པུཾ་ཛཱ་ཨོཾ་ཨཾ་གཾ་
ཧཱུྃ་དེི་མཱཾ། ནཱཾ་ཨོཾ་ཏྲིཾ་ཀཾ་ཀཾ་ལཾ་ཏཱཾ་ཧིཾ། པྲྀ་གྲྀ་སིཾ་སུཾ་ནཾ་སཽ་མཾ་ཀུཾ། ཀཾ་ཀུཾ་ཤཾ་སུཾ་དཾ་དུཾ་དཾ་མཾ། རྣམས་
སོ་སོར་རྟོག་པའི་ཡེ་ཤེས་སུ་བསམས་ནས་སོ་སོའི་གནས་སུ་གཅིག་ཏུ་འདྲེས་པ་བྱ་བ་
ནན་ཏན་གྱི་ཡེ་ཤེས་སུ་བསྒོམས་པ་ལས་བྱུང་བའི་ལྷའི་སྐུ་རྣམས་ཆོས་ཀྱི་དབྱིངས་ཀྱི་
135-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཡེ་ཤེས་ཏེ་དབུས་སུ་རང་ཉིད་དཀྱིལ་འཁོར་གྱི་གཙོ་མོ་སྐུ་མདོག་དམར་མོ།
ཞལ་
གཅིག་ཕྱག་གཉིས་མ། ཕྱག་གཡས་པས་སྡིགས་མཛུབ་དང་བཅས་པའི་གྲི་གུག་ཐུར་དུ་
འཛིན་ཞིང་གཡོན་པ་ཁྲག་གིས་གང་བའི་ཐོད་པ་གྱེན་དུ་བཟུང་ནས་ཞལ་དུ་གསོལ་བ།
ཕྲག་པ་གཡོན་པ་ལ་དྲིལ་བུ་དང་བཅས་པའི་ཌ་མ་རུ་ཁུར་ཞིང་ཞབས་གཡོན་པ་བསྐུམ་
པས་འཇིགས་བྱེད་དང་། གཡས་བརྐྱང་བས་དུས་མཚན་མནན་པ། མི་མགོ་སྐམ་པོ་ལྔའི་
དབུ་རྒྱན་དང་། སྐམ་པོ་ལྔ་བཅུའི་དོ་ཤལ་ཅན། རུས་པའི་རྒྱན་ལྔ་དང་ལྡན་ཞིང་། སྤྱན་
གསུམ་པ། དབུ་སྐྲ་ནག་པོ་སིལ་མར་གྱུར་པ། ཤིན་ཏུ་མཛེས་ཤིང་སྒེག་ལ་ཅུང་ཟད་ཁྲོ་
བའི་ཉམས་ཅན་དུ་བསམ་མོ། །ཤར་དུ་མཁའ་འགྲོ་མ་སྔོན་མོ། བྱང་དུ་ལཱ་མཱ་ལྗང་གུ།
ནུབ་ཏུ་ཁཎྜ་རོ་ཧཱ་དམར་མོ། ལྷོར་གཟུགས་ཅན་མ་སེར་མོ་སྟེ། བདེ་བ་ཆེན་པོའི་འཁོར་
ལོའོ། །ཤར་རྩིབས་པུལླི་ར་མཱ་ལ་ཡར་རབ་ཏུ་གཏུམ་མོ། །བྱང་ཛཱ་ལནྡྷ་རར་གཏུམ་པའི་
མིག་ཅན་མ། ནུབ་ༀ་ཌྷན་དུ་འོད་ལྡན་མ། ལྷོ་ཨརྦུ་དར་སྣ་ཆེན་མ། ཤར་ལྷོ་གོ་དཱ་ཝ་
རཱིར་བརྟན་པའི་བློ་ཅན་མ། ལྷོ་ནུབ་རཱ་མེ་ཤྭ་རར་མིའུ་ཐུང་མ། ནུབ་བྱང་དེ་ཝཱི་ཀོ་ཊར་
ལངྐའི་དབང་ཕྱུག་མ། བྱང་ཤར་མཱ་ལ་ཝར་ཤིང་གྲིབ་མ་སྟེ་ཐུགས་ཀྱི་འཁོར་ལོ་ཁ་དོག་
སྔོན་པོ་ནམ་མཁའ་ལ་སྤྱོད་པའི་ཚུལ་གྱིས་བཞུགས་པའོ། །དེའི་ཕྱིར་རོལ་གྱི་ཤར་ཀཱ་མ་
རཱུ་པར་ཨཻ་རཱ་བ་ཏཱི། བྱང་ཨོ་ཏྲེར་འཇིགས་བྱེད་ཆེན་མོ། ནུབ་ཏྲི་ཤ་ཀུ་ནར་རླུང་གི
ཤུགས་ཅན་མ། ལྷོ་ཀོ་ས་ལར་ཆང་འཐུང་མ། ཤར་ལྷོ་ཀ་ལིཾ་གར་ཤྱཱ་མ་དེ་ཝཱི། ལྷོ་ནུབ་ལཾ་
བཱ་ཀར་ཤིན་ཏུ་བཟང་མོ། །ནུབ་བྱང་ཀཱཉྩིར་རྟ་རྣ་མ། བྱང་ཤར་ཧི་མཱ་ལ་ཡར་ཁ་གཱ་ན་
ན་སྟེ་གསུང་གི་འཁོར་ལོ་ཁ་དོག་དམར་པོ་ས་ལ་སྤྱོད་པའི་ཚུལ་གྱིས་བཞུགས་པའོ།
།དེའི་ཕྱིར་རོལ་གྱི་ཤར་པྲེ་ཏ་པུ་རིར་འཁོར་ལོའི་ཤུགས་ཅན་མ། བྱང་གྲྀ་ཧ་དེ་བར་ཁཎྜ
རོ་ཧཱ། ནུབ་སཽ་རཱཥྚར་ཀཽཎྜི་ནཱི། ལྷོ་སུ་ཝཎ་དཱི་པར་འཁོར་ལོའི་གོ་ཆ་མ། ཤར་ལྷོ་ན་ག་
- 136 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རར་ཤིན་ཏུ་དཔའ་མོ། ལྷོ་ནུབ་སིནྡྷུར་སྟོབས་ཆེན་མ། ནུབ་བྱང་མ་རོར་འཁོར་ལོས་
སྒྱུར་མ། བྱང་ཤར་ཀུ་ལུ་ཏཱར་བརྩོན་འགྲུས་ཆེན་མོ་སྟེ་སྐུའི་འཁོར་ལོ་ཁ་དོག་དཀར་པོ་
ས་འོག་ན་སྤྱོད་པའི་ཚུལ་གྱིས་བཞུགས་པའོ། །ཤར་སྒོར་ཁྭ་གདོང་མ། བྱང་སྒོར་འུག་
གདོང་མ། ནུབ་སྒོར་ཁྱི་གདོང་མ། ལྷོ་སྒོར་ཕག་གདོང་མ་རྣམས་ཕྱོགས་ཀྱི་མདོག་ཅན།
ཤར་ལྷོར་གཤིན་རྗེ་བརྟན་མ་གཡས་སྔོ་གཡོན་སེར། ལྷོ་ནུབ་ཏུ་གཤིན་རྗེ་ཕོ་ཉ་མ་
གཡས་སེར་གཡོན་དམར། ནུབ་བྱང་དུ་གཤིན་རྗེ་མཆེ་བ་མ་གཡས་དམར་གཡོན་ལྗང་།
བྱང་ཤར་དུ་གཤིན་རྗེ་འཇོམས་མ་གཡས་ལྗང་གཡོན་སྔོ་བ།
ཐམས་ཅད་ཀྱང་ཞལ་
གཅིག་ཕྱག་བཞི་མ་གཡས་པ་གཉིས་ཀྱིས་གྲི་གུག་དང་ཌ་མ་རུ། གཡོན་པ་གཉིས་ཀྱིས་
ཐོད་པ་བདུད་རྩིས་བཀང་བ་དང་ཁ་ཊཱཾ་ག་འཛིན་པ་གཡོན་བརྐྱང་བས་བཞུགས་ཤིང་
རྒྱན་དང་ཉམས་ཐམས་ཅད་ནི་རྡོ་རྗེ་ཕག་མོ་དང་མཚུངས་པ་སྟེ་འོན་ཀྱང་སྒོ་མཚམས་
མ་རྣམས་ནི་ཡི་དྭགས་ཀྱི་གདན་ལ་བཞུགས་ཤིང་དྲག་ཅིང་གཏུམ་པའི་གཟུགས་ཅན་
ནོ། །དེ་ནས་ལུས་རྗེས་སུ་དྲན་པ་ནི་མཁའ་འགྲོ་མའོ། །ཚོར་བ་རྗེས་སུ་དྲན་པ་ནི་ལཱ་
མཱའོ། །ཆོས་རྗེས་སུ་དྲན་པ་ནི་ཁཎྜ་རོ་ཧཱའོ། །སེམས་རྗེས་སུ་དྲན་པ་ནི་གཟུགས་ཅན་
མའོ། །འདུན་པའི་རྫུ་འཕྲུལ་གྱི་རྐང་པ་ནི་གཏུམ་མོའོ། །བརྩོན་འགྲུས་ཀྱི་རྫུ་འཕྲུལ་གྱི་
རྐང་པ་ནི་གཏུམ་པའི་མིག་ཅན་མའོ། །དཔྱོད་པའི་རྫུ་འཕྲུལ་གྱི་རྐང་པ་ནི་འོད་ལྡན་
མའོ། །སེམས་ཀྱི་རྫུ་འཕྲུལ་གྱི་རྐང་པ་ནི་སྣ་ཆེན་མའོ། །དད་པའི་དབང་པོ་ནི་ཝཱི་ར་མ་
ཏིའོ། །བརྩོན་འགྲུས་ཀྱི་དབང་པོ་ནི་མིའུ་ཐུང་མའོ། །དྲན་པའི་དབང་པོ་ནི་ལཾ་ཀའི་
དབང་ཕྱུག་མའོ། །ཏིང་ངེ་འཛིན་གྱི་དབང་པོ་ནི་ཤིང་གྲིབ་མའོ། །ཤེས་རབ་ཀྱི་དབང་
པོ་ནི་ཨེ་རཱ་ཝ་ཏཱིའོ། །དད་པའི་སྟོབས་ནི་འཇིགས་བྱེད་མའོ། །བརྩོན་འགྲུས་ཀྱི་སྟོབས་
ནི་རླུང་གི་ཤུགས་ཅན་མའོ། །དྲན་པའི་སྟོབས་ནི་ཆང་འཐུང་མའོ། །ཏིང་ངེ་འཛིན་གྱི་
- 137 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྟོབས་ནི་སྔོ་བསངས་མའོ། །ཤེས་རབ་ཀྱི་སྟོབས་ནི་ཤིན་ཏུ་བཟང་མོའོ། །ཏིང་ངེ་འཛིན་
ཡང་དག་བྱང་ཆུབ་ཀྱི་ཡན་ལག་ནི་རྟ་རྣ་མ་མའོ། །བརྩོན་འགྲུས་ཡང་དག་བྱང་ཆུབ་ཀྱི་
ཡན་ལག་ནི་ཁ་གཱ་ན་ནའོ། །དགའ་བ་ཡང་དག་བྱང་ཆུབ་ཀྱི་ཡན་ལག་ནི་འཁོར་ལོའི་
ཤུགས་ཅན་མའོ། །ཤིན་ཏུ་སྦྱངས་པ་ཡང་དག་བྱང་ཆུབ་ཀྱི་ཡན་ལག་ནི་ཁཎྜ་རོ་ཧཱའོ།
།ཆོས་རྣམ་པར་འབྱེད་པ་ཡང་དག་བྱང་ཆུབ་ཀྱི་ཡན་ལག་ནི་ཆང་འཚོང་མའོ། །དྲན་པ་
ཡང་དག་བྱང་ཆུབ་ཀྱི་ཡན་ལག་ནི་འཁོར་ལོའི་གོ་ཆ་མའོ། །བཏང་སྙོམས་ཡང་དག་
བྱང་ཆུབ་ཀྱི་ཡན་ལག་ནི་ཤིན་དུ་དཔའ་མོའོ། །ཡང་དག་པའི་ལྟ་བ་ནི་སྟོབས་ཆེན་མའོ།
།ཡང་དག་པའི་རྟོག་པ་ནི་འཁོར་ལོས་སྒྱུར་མའོ། །ཡང་དག་པའི་ངག་ནི་བརྩོན་འགྲུས་
ཆེན་མོའོ། །ཡང་དག་པའི་ལས་ཀྱི་མཐའ་ནི་བྱ་རོག་གི་གདོང་ཅན་མའོ། །ཡང་དག་
པའི་འཚོ་བ་ནི་འུག་པའི་གདོང་ཅན་མའོ། །ཡང་དག་པའི་རྩོལ་བ་ནི་ཁྱི་གདོང་མའོ།
།ཡང་དག་པའི་དྲན་པ་ནི་ཕག་གདོང་མའོ། །ཡང་དག་པའི་ཏིང་ངེ་འཛིན་ནི་བཅོམ་
ལྡན་